ลักษณะร้าน + บรรยากาศ 
ร้านก๋วยเตี๋ยวเนื้อตุ๋นวัดดง (นายเอกโอชา) เป็นร้านก๋วยเตี๋ยวเนื้อเจ้าเดียว(ละมั้ง) ที่ตั้งอยู่ริมถนนเกษตรนวมินทร์ ที่เปิดขายมานานและเป็นร้านที่ผมกินแล้วอร่อยติดใจเลยครับ
ร้านจะเป็นร้านแนวๆเพิงขนาดใหญ่ที่ตั้งอยู่ริมถนน โดยก่อนถึงร้านจะมีป้ายบอกชื่อร้านวางอยู่เด่นชัด จอดรถหน้าร้านได้เลย ร้านจะมีลมเย็นๆพัดมาเรื่อยๆ นั่งกินได้แบบชิลๆสบายใจ (ตอนผมไปกินเวลา 10.30 นะ)

ที่ตั้งร้าน
ร้านจะตั้งอยู่ริมถนนเกษตรนวมินทร์ ตอม่อที่ 93 โดยหากมาจากทาง ม.เกษตร ร้านจะอยู่ก่อนถึงถนนเลียบทางด่วนรามอินทรา

เมนูเด่นและราคาโดยประมาณ
เมนูหลักๆของทางร้านก็จะเป็นก๋วยเตี๋ยวและเกาเหลา มีให้เลือกทั้งหมูและเนื้อเลย ราคาต่อชามจะอยู่ที่ 30 บาท พิเศษ 40 บาท

รสชาติอาหาร
วันนี้ผมสั่งเส้นหมี่ชิ้นเนื้อสดเปื่อย และเกาเหลาชิ้นสดเปื่อยมากิน ตัวเกาเหลาของร้านนั้น เริ่มชิมจากซุปแล้วมีรสชาติหวานเนื้ออร่อยดี กินได้เพลินๆแบบไม่ต้องปรุงเลย หวานปากดี
ตัวเนื้อสดนั้นจะมีขนาดแบบชิ้นเล็กๆบางๆไม่เหนียวเลยทานได้เพลินๆดี และเนื้อตุ๋นของร้านนั้นจะนุ่มหวานมันอร่อยมาก แบบว่าเป็นพระเอกของมื้อนี้เลยทีเดียว (ส่วนก๋วยเตี๋ยวก็มีรสคล้ายๆกัน แค่เพิ่มเส้นมาเท่านั้นครับ ^^)

สรุปโดยรวม (เต็ม 10)
ให้ 8 คะแนนครับ รู้สึกว่ากินแล้วถูกปากอ่ะ อร่อยดี กินแล้วฟิน~

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  26 / 7 / 63

อย่าลืมมากด Like Fanpage เป็นกำลังใจให้ผมและติดตามข่าวสารได้ที่ http://www.facebook.com/NewKungPaChim ^o^
ขอบคุณมากครับ ^^
